3 may kuni Tashqi ishlar vazirligida Fransiya Respublikasining Favqulodda va muxtor elchisi Jak-Anri Els bilan uchrashuv bo‘lib o‘tdi. Bu haqda vazirlikning axborot xizmati xabar qiladi. Qayd etilishicha, suhbat chog‘ida munosabatlarni rivojlantirishning amaliy masalalariga asosiy e’tibor bergan holda turli sohalardagi ikki tomonlama hamkorlik sarhisob qilindi. Muloqot davomida O‘zbekiston-Fransiya hamkorligi institutlarining navbatdagi yig‘ilishlarini o‘tkazish muddatlari hamda O‘zbekiston hududidagi tadbirlarda, jumladan xalqaro ixtisoslashgan ko‘rgazmalarda Fransiya kompaniyalarining ishtiroki yuzasidan fikr almashildi.